Мотиви към проектите на 
Наредба за приемане и преместване на ученици в училищата по изкуствата; 
Наредба за приемане и преместване на ученици в училищата по културата; 
Наредба за условията и редът за утвърждаване на държавния план-прием за училищата по изкуствата и училищата по културата.
[bookmark: to_paragraph_id11492259]В изпълнение на § 31 от Преходните и заключителни разпоредби на Закона за предучилищното и училищното образование, съгласно, който в срок до един месец от влизането в сила на закона съответните органи издават или приемат подзаконовите актове, предвидени в него, са изготвени проекти на наредби от компетентността на министъра на културата:
· Наредба за приемане и преместване на ученици в училищата по изкуствата; 
· Наредба за приемане и преместване на ученици в училищата по културата; 
· Наредба за условията и редът за утвърждаване на държавния план-прием за училищата по изкуствата и училищата по културата.
Наредбата за условията и редът за утвърждаване на държавния план-прием за училищата по изкуствата и училищата по културата урежда редът за утвърждаване на държавния план-прием за училищата по изкуствата и училищата по културата от министъра на културата.
Наредбите за прием и преместване в училищата по изкуствата и по културата, уреждат редът за приемане и преместване на децата и учениците в тези училища, чрез подаване на заявления за приемане или преместване. Регламентирани са процедурите за класиране на учениците след полагане на изпит, за прием и съответно записването им в училищата по изкуствата и по културата.
